CELEX: 32010D0710(01)
Language: fi
Date: 2010-07-10 00:00:00
Title: Päätös N:o E2, annettu 3 päivänä maaliskuuta 2010 , EESSIn olennaisena osana olevassa sähköisessä hakemistossa ilmoitettuja, asetuksen (EY) N:o 883/2004 ja Euroopan parlamentin ja neuvoston 1 artiklassa määriteltyjä elimiä koskeviin tietoihin sovellettavan muutostenhallintamenettelyn perustamisesta  (ETA:n kannalta ja EU:n ja Sveitsin sopimuksen kannalta merkityksellinen teksti)

10.7.2010   
            
            
               FI
            
            
               Euroopan unionin virallinen lehti
            
            
               C 187/5
            
         PÄÄTÖS N:o E2,
   annettu 3 päivänä maaliskuuta 2010,
   EESSIn olennaisena osana olevassa sähköisessä hakemistossa ilmoitettuja, asetuksen (EY) N:o 883/2004 ja Euroopan parlamentin ja neuvoston 1 artiklassa määriteltyjä elimiä koskeviin tietoihin sovellettavan muutostenhallintamenettelyn perustamisesta
   (ETA:n kannalta ja EU:n ja Sveitsin sopimuksen kannalta merkityksellinen teksti)
   2010/C 187/04
   SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
   ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan d alakohdan, jonka mukaan hallintotoimikunnan vastuulla on antaa tietojenkäsittelypalvelujen rakennetta ja kyseisten palvelujen yhteisen osan toimintatapojen kehittämistä koskevat yhteiset säännöt ja,
   ottaa huomioon ja Euroopan parlamentin ja neuvoston asetuksen (EY) N:o 987/2009 (2), jäljempänä ’täytäntöönpanoasetus’, 88 artiklan,
   käsittelee asiaa asetuksen (EY) N:o 883/2004 71 artiklan 2 kohdassa säädetyin edellytyksin
   sekä katsoo seuraavaa:
   
               (1)
            
            
               Kansallisten sosiaaliturvajärjestelmien koordinointijärjestelmän uudistamiseen liittyen perustetaan sähköinen hakemisto, joka sisältää tiedot asetuksen (EY) N:o 883/2004 ja asetuksen (EY) N:o 987/2009, jäljempänä ’täytäntöönpanoasetus’, soveltamiseen osallistuvista kansallisista elimistä.
            
         
               (2)
            
            
               Jäsenvaltiot vastaavat omien kansallisten yhteystietojensa syöttämisestä sähköiseen hakemistoon ja näiden tietojen päivittämisestä.
            
         
               (3)
            
            
               Jäsenvaltioiden on huolehdittava siitä, että niillä olevat sähköisen hakemiston paikalliset kopiot synkronoidaan päivittäin päähakemiston kanssa, jota hallinnoi Euroopan komissio.
            
         
               (4)
            
            
               On tarpeen perustaa muutostenhallintamenettely, jolla varmistetaan, että sähköiseen hakemistoon tallennettujen tietojen muutokset tehdään ohjatulla, yhtenäisellä ja tarkastettavissa olevalla tavalla ja sopivaan aikaan,
            
         ON HYVÄKSYNYT TÄMÄN PÄÄTÖKSEN:
   
               1.
            
            
               Tässä päätöksessä vahvistetaan säännöt toimivaltaisten viranomaisten, kansallisten laitosten, yhteyselinten ja yhteyspisteiden, jotka määritellään asetuksen (EY) N:o 883/2004 1 artiklan m, q ja r alakohdassa ja täytäntöönpanoasetuksen 1 artiklan 2 kohdan a ja b alakohdassa, tietoihin tehtävien muutostenhallintamenettelyä varten.
            
         
               2.
            
            
               Muutostenhallintamenettelyä sovelletaan Euroopan komission hallinnoimaan sähköisen hakemiston päähakemistoon tallennettuihin tietoihin sekä jäsenvaltioissa oleviin paikallisiin kopioihin.
            
         
               3.
            
            
               Kunkin jäsenvaltion on nimettävä henkilö, jonka vastuulla on muutosten tekeminen sähköisen hakemiston päähakemistoon ja paikallisten kopioiden päivittäminen.
            
         
               4.
            
            
               Kunkin jäsenvaltion on myös nimettävä kullekin yhteyspisteelle EESSI-kontaktipiste (engl. AP SPOC). Se on kontaktipiste, johon kyseiseen yhteyspisteeseen liittyvät laitokset ja elimet ottavat ensimmäiseksi yhteyttä.
            
         
               5.
            
            
               Kunkin jäsenvaltion on ilmoitettava sihteeristön kautta hallintotoimikunnalle omia toimivaltaisia viranomaisia, kansallisia laitoksia, yhteyselimiä tai yhteyspisteitä koskeviin tietoihin tehtävistä sisällöllisistä muutoksista vähintään yksi kalenterikuukausi ennen muutoksen voimaantuloa. Ilmoitus voidaan osoittaa sihteeristölle. Sähköisen hakemiston päähakemistoon voidaan tehdä vähäisiä muutoksia ilman ennakkoilmoitusta.
            
         
               6.
            
            
               Tätä menettelyä varten sisällöllinen muutos määritellään muutokseksi, joka vaikuttaa asetusten soveltamiseen ja sen vuoksi koordinointiin kielteisellä tavalla, koska se voi ehkäistä rakenteisten sähköisten asiakirjojen (SED) lähetyksen tai reitityksen asianomaiselle elimelle tai laitokselle.
               Sisällöllisiä muutoksia ovat esimerkiksi
               
                           a)
                        
                        
                           muutokset, jotka liittyvät elimen, laitoksen tai yhteyspisteen tunnistekoodiin, tehtävään tai toimivaltaan,
                        
                     
                           b)
                        
                        
                           elimen, laitoksen tai yhteyspisteen sulkeminen,
                        
                     
                           c)
                        
                        
                           elinten tai laitosten tai yhteyspisteiden yhteensulautuminen.
                        
                     
         
               7.
            
            
               Jos sisällöllinen muutos koskee jotakin edellä a, b tai c alakohdassa tarkoitettua muutosta, jäsenvaltion on ilmoitettava, mille elimelle, laitokselle tai yhteyspisteelle tehtävä tai toimivalta siirtyy muutoksen voimaantulopäivästä.
            
         
               8.
            
            
               Kun sihteeristö saa sisällöllistä muutosta koskevan ilmoituksen, sen on ilmoitettava muutos ja sen voimaantulopäivä hallintotoimikunnalle sekä yhteyspisteiden EESSI-kontaktipisteille.
            
         
               9.
            
            
               Hallintotoimikunnan työjärjestyksen 9 artiklan mukaisesti hallintotoimikunnan jäsenillä on mahdollisuus ilmaista vastustavansa muutosta tai pidättyä äänestämästä. Jos vastalause esitetään, muutoksesta on keskusteltava hallintotoimikunnan seuraavassa kokouksessa.
            
         
               10.
            
            
               Jäsenvaltioiden on varmistettava, että hakemistopalvelujen paikalliset kopiot synkronoidaan päivittäin sähköisen hakemiston päähakemistoon. Paikallisten kopioiden synkronointi on tehtävä klo 1.00–3.00 Keski-Euroopan aikaa.
            
         
               11.
            
            
               Hallintotoimikunnan on arvioitava vuoden kuluessa tämän päätöksen julkaisemisesta virallisessa lehdessä jäsenvaltioiden kokemuksia päätöksen soveltamisesta.
            
         
               12.
            
            
               Tämä päätös julkaistaan Euroopan unionin virallisessa lehdessä. Sitä sovelletaan sen julkaisemista seuraavan toisen kuukauden ensimmäisestä päivästä.
            
         
      
         
            Hallintotoimikunnan puheenjohtaja
         
         José Maria MARCO GARCÍA
      
   
   
      (1)  EUVL L 166, 30.4.2004, s. 1.
   
      (2)  EUVL L 284, 30.10.2009, s. 1.